# אקנה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אקנה אצל מתבגר בן 14

אקנֶה או חטֶטֶת היא דלקת של בלוטות החלב ווזקיקי השערות. היא מופיעה בעיקר בגיל ההתבגרות, כתוצאה מתגובה לקויה להורמון הטסטוסטרון. תגובת הגוף להורמון בדרך כלל מתייצבת עם הזמן, ואיתה נעלמים או נרגעים הסימפטומים. התופעה ידועה גם בשם פצעי בגרות.

השם "אקנה" מגיע מעיוות של המילה היוונית άκμή, "אקמה" - נקודה, או שיא החיים.

## [עריכה] סימפטומים

פצעי הבגרות (בלועזית Acne Vulgaris) מופיעים בעיקר מגיל ההתבגרות ואילך, למרות שישנם מקרים שהאקנה מופיעה בשנות השלושים.

הפרשת שומנים יתרה מבלוטות החלב משתלבת עם תאי עור מתים (או מזהמים אחרים) ומביאה לסתימתם של זקיקי השערות. הפרשות השומן מצטברות תחת הנקבובית הסתומה, ומספקות סביבה מושלמת להתרבותם הסוערת של חיידק האקנה, ה-Propionibacterium acnes. בהמשך מתפתחת תגובה דלקתית בזקיק היוצרת את הפצע המוכר. התופעה של פצעי הבגרות תוקפת בעיקר את עור הפנים, אך עלולה להתפשט גם לעור הכתפיים, הגב והחזה.

פצע אקנה בסיסי נקרא קומדון (Comedo). פצע אקנה שסתום בצורה מושלמת נקרא "פקק לבן" (whitehead). פצע אקנה שאיננו סתום בצורה מושלמת נקרא "פקק שחור" (blackhead). פתיחה של קומדון גורמת להפרשת החומרים והחיידקים על העור הסמוך, וגורר תגובה דלקתית.

## [עריכה] הגורמים לאקנה

לא ידועה הסיבה המדויקת למה אנשים מסוימים מקבלים פצעי בגרות ואחרים לא. ידוע כי התופעה נוטה להיות תורשתית. ישנם מספר גורמים שנמצאו קשורים לתופעת האקנה:

- פעילות הורמונלית ערה, כמו בעת בגרות מינית או במחזורי וסת.
- מתח נפשי, דרך הגברת התפוקה ההורמונלית מבלוטות יותרת הכליה.
- היפראקטיביות של בלוטות החלב - משני לגורמים ההורמונליים.
- הצטברות של תאי עור מתים.
- חיידקים בנקבוביות העור, אליהם הגוף נעשה אלרגי.
- גירוי או גירוד העור העשוי להוביל לתגובה דלקתית.
- שימוש בסטרואידים אנבוליים.

## [עריכה] הטיפול באקנה

הטיפול באקנה בא אם כך לטפל בנקודות השונות התורמות לתופעת האקנה:

- חוסר יציבות הורמונלית
- הפרשת שומנים יתרה מבלוטות החלב
- תאי העור המתים המביאים לסתימת הנקבוביות
- החיידקים המתיישבים בזקיקי השיער הסתומים

תכשירים רבים נמכרים במטרה לענות על בעיית האקנה, אך רבים מהם לא הוכחו מדעית. בדרך כלל שילוב נכון של התכשירים נותן את התשובה הטובה ביותר. חלק מהטיפולים גוררים תופעות לוואי ויש התייעץ עם רופא עור ולנקוט בזהירות בעת השימוש בהם.

להלן הגישות המבוססות יותר לטיפול באקנה כיום.

### [עריכה] השרת העור

קילוף שכבת העור העליונה, אם בעזרת אריג מחוספס או בעזרת חומרים כימיקלים, במטרה למנוע הצטברות של תאי עור מתים. חלק מן התכשירים גורמים להתפוררות אינטנסיבית של העור, אשר עשויה להיות מאוד בולטת לעין.

### [עריכה] קטילת חיידקים מקומית

תכשירים קוטלי חיידקים רבים אשר זמינים ללא מרשם מכילים בנזואיל פראוקסיד, אשר עשוי לסייע במצבי אקנה קלים עד בינוניים. המשחה או הג'ל נמרחים, בדרך כלל פעמיים ביום, על העור הנגוע כאשר המטרה היא להשמיד את החיידקים המסתתרים בנקבוביות, בכדי למנוע פצעים חדשים. שלא כמו באנטיביוטיקה, הבנזואיל פראוקסיד לא מייצר התנגדות מצד החיידקים, וזאת משום היותו חומר מחמצן חזק. מצד שני, השימוש בו גורם ליובש, גירוי מקומי ואדמומיות. משטר נבון יכלול גם קרם לחות מתאים בכדי למנוע את ייבושו של העור.

### [עריכה] קטילת חיידקים מקומית במשחת אנטיביוטיקה

טיפול חיצוני מקומי באנטיביוטיקה מטרתו להשמיד את חיידקי האקנה הנמצאים בזקיקי השיער הסתומים באזור בו הוא נמרח. בשעה שהשימוש באנטיביוטיקה כמשחה יעיל באותה המידה כמו אנטיביוטיקה בכדורים, הוא גם מונע בעיות עיכול ותגובות בין-תרופתיות.

### [עריכה] קטילת חיידקים בכדורי אנטיביוטיקה

טיפול הבא להשמיד את חיידקי האקנה, אם כי אינו מציע פתרון לבעיית הפרשת השומנים היתרה. בנוסף, האנטיביוטיקה נעשית פחות ופחות שימושית לטיפול היות וחיידקי אקנה העמידים לה נעשים יותר ויותר שכיחים. בעת הפסקת נטילת הכדורים המצב בדרך כלל חוזר לקדמותו.

### [עריכה] טיפול הורמונלי

אצל נשים, כדורים המכילים אסטרוגן ונוגדי טסטוסטרון נמצאו כבעלי השפעה חיובית על מצבי אקנה.

### [עריכה] טיפול במשחות רטינואידיות

בא לנרמל את מחזור זקיקי השיער. החומר הרטינואידי ממשפחתו של ויטמין A, והוא נמרח בצורה מקומית. לטיפול זה לא יוחסו תופעות לוואי קשות כמו בעת לקיחת החומר בצורת כדורים, אם כי הטיפול יכול לגרום לגירוי מקומי רציני בעור. נראה כי הרטינואידים משפיעים על מחזור היצירה והמוות של התאים המצפים את הזקיקים, ובצורה זו מונעים את סתימתם על ידי עודף תאי עור מתים. לרטינול, צורה של ויטמין A, השפעות דומות אך מתונות יותר, והשימוש בו נפוץ בסוגים של קרם לחות ובמוצרים מקומיים אחרים.

#### [עריכה] משחות ג'לים ותרחיצים המבוססים על TRETINOIN

- רט-אויט ג'ל % 0.025
- רט-א ויט קרם % 0.025
- רט-אויט ג'ל % 0.05
- אירול קרם נגוז % 0.05
- רטין A
- רטין-אי % 0.025
- לוקסיד תרחיץ
- לוקסיד קרם
- אקנה מיצין פלוס
- אירול תרחיץ % 0.05

### [עריכה] תרופות רטינואידיות בכדורים

באות להפחית את הפרשת השומנים מבלוטות החלב. זה נעשה על ידי נטילה יומית של נגזרות ויטמין A, כגון איזוטרטינואין, בתקופה של 4-6 חודשים. רווחת הדיעה כי איזוטרטינואין פועל בעיקר על ידי הפחתת ההפרשה של השומנים, אם כי מחקרים מסוימים מצביעים על אפשרות שהוא משפיע גם על גורמים נוספים לאקנה. לאיזוטרטינואין שיעור הצלחה גבוה בטיפול במצבי אקנה חריפים והוא יכול לשפר או לרפא 80% ומעלה מהמקרים. לתרופה השפעה ארוכה יותר מזו של קוטלי החיידקים ולעתים קרובות היא מרפאת את האקנה לגמרי. טיפול זה תמיד מלווה במעקב של רופא עור משום שהוא יכול לגרור תופעות לוואי קשות. התרופה עלולה במקרים מסוימים לפגום בכבד, ולכן מומלץ לעבור בדיקות דם במשך הטיפול. כמו כן התרופה גורמת למומים מולדים בעת הריון, לכן הטיפול אסור לנשים בהריון, ולעתים מלווה בגלולות למניעת הריון על כל מצב.

#### [עריכה] כדורים וכפסולות

- וסנואיד קפסולות

### [עריכה] פוטותרפיה

  ערך מורחב – פוטותרפיה

הטיפול באור נגד אקנה הוא די חדש. בדרך כלל הוא נעשה בעזרת מכשיר מיוחד שנרכש למטרה זו. נמצא כי שיעור ההצלחה של טיפול זה גבוה.

## [עריכה] קישורים חיצוניים

- אתר האקנה הישראלי
- British Journal of dermatology 2000, שיעור ההצלחה של טיפול בפוטותרפיה נגד אקנה (אנגלית).
- מוצר טיפולי מבית האוניברסיטה העברית וחברת דיטקס

הבהרה: המידע בוויקיפדיה אינו מהווה ייעוץ רפואי.

מקור: http://he.wikipedia.org../../../%D7%90/%D7%A7/%D7%A0/%D7%90%D7%A7%D7%A0%D7%94.html

קטגוריה: מחלות עור

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Български
- Dansk
- Deutsch
- Esperanto
- Español
- Suomi
- Français
- Galego
- Interlingua
- Bahasa Indonesia
- Italiano
- 日本語
- Lietuvių
- Nederlands
- Norsk (bokmål)
- Polski
- Português
- Русский
- Simple English
- Slovenčina
- Svenska
- ไทย
- Türkçe
- 中文